CELEX: 31987R0570
Language: el
Date: 1987-02-26 00:00:00
Title: Κανονισμός (ΕΟΚ) αριθ. 570/87 της Επιτροπής της 26ης Φεβρουαρίου 1987 σχετικά με την έκδοση πιστοποιητικών ΣΜΣ για ορισμένα ανθοκομικά προϊόντα

Avis juridique important

|

31987R0570

Κανονισμός (ΕΟΚ) αριθ. 570/87 της Επιτροπής της 26ης Φεβρουαρίου 1987 σχετικά με την έκδοση πιστοποιητικών ΣΜΣ για ορισμένα ανθοκομικά προϊόντα  

Επίσημη Εφημερίδα αριθ. L 057 της 27/02/1987 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 570/87 ΤΗΣ ΕΠΙΤΡΟΠΗΣ  της 26ης Φεβρουαρίου 1987  σχετικά με την έκδοση πιστοποιητικών ΣΜΣ για ορισμένα ανθοκομικά προϊόντα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1),  τον κανονισμό (ΕΟΚ) αριθ. 643/86 της Επιτροπής της 28ης Φεβρουαρίου 1986 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές για τα προϊόντα του τομέα των ζωντανών φυτών και της ανθοκομίας που αναφέρονται στο παράρτημα ΧΧΙΙ της πράξης προσχώρησης (2), και ιδίως το άρθρο 2 παράγραφος 2,  Εκτιμώντας:  ότι ο κανονισμός (ΕΟΚ) αριθ. 643/86 της Επιτροπής προβλέπει στο άρθρο 2 παράγραφος 2 ότι, όσον αφορά τα προϊόντα για τα οποία είναι απαραίτητο να δίδεται ιδιαίτερη σημασία στην έκδοση πιστοποιητικών ΣΜΣ προκειμένου να περιορισθεί ο κίνδυνος υπέρβασης των ενδεικτικών ανωτάτων ορίων, η Επιτροπή μπορεί να αποφασίσει ότι τα πιστοποιητικά θα εκδίδονται, σύμφωνα με τις διατάξεις του άρθρου 6 παράγραφος 2 πρώτο εδάφιο του κανονισμού (ΕΟΚ) αριθ. 574/86 της Επιτροπής (3), την πέμπτη ημέρα μετά την ημέρα κατάθεσης της αίτησης, εφόσον δεν έχουν ληφθεί ειδικά μέτρα στο διάστημα αυτό· ότι παρόμοιος κίνδυνος υπάρχει για τα διακοσμητικά φυτά της διάκρισης 06.02 ex Δ του κοινού δασμολογίου· ότι πρέπει, επομένως, τα πιστοποιητικά ΣΜΣ να εκδίδονται σύμφωνα με τις διατάξεις του εν λόγω άρθρου 6 παράγραφος 2 πρώτο εδάφιο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι διατάξεις του άρθρου 6 παράγραφος 2 πρώτο εδάφιο του κανονισμού (ΕΟΚ) αριθ. 574/86, καθώς και του άρθρου 4 παράγραφος 2 του κανονισμού (ΕΟΚ) αριθ. 643/86 εφαρμόζονται στα ακόλουθα προϊόντα:  1.2.3 //  //  //  // Κλάση  του κοινού  δασμολογίου   // Κώδικας NIMEXE  // Περιγραφή εμπορευμάτων   //  //  //  // 06.02   //   // Άλλα φυτά και ζωντανές ρίζες, στα οποία περιλαμβάνονται και τα μοσχεύματα και τα μπόλια:  //   //   // ex Δ. Άλλα:   //   // 06.02-96  06.02-99   // - Διακοσμητικά φυτά   //    //   //  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 60 της 1. 3. 1986, σ. 39.  (3) ΕΕ αριθ. L 57 της 1. 3. 1986, σ. 1.